Водеща китайска компания за недвижими имоти щурмува Уолстрийт | Бизнес.dir.bg
Водеща китайска компания за недвижими имоти щурмува Уолстрийт
Компанията планира да предложи 7 милиона депозитарни разписки на цена от 13 до 15 долара
14:35 | 27 октомври 2019 | Редактор : Георги Брандийски 1 932 Снимка: istock by Getty Images
Fangdd Network Group, водеща китайска онлайн платформа за недвижими имоти, планира да излезе на американската фондова борса през следващата седмица. Акциите ѝ ще се търгуват на Nasdaq от 1 ноември под символа "DUO", според доставчика на борсова информация IPOScoop, предава bulgarian.cri.cn.
Основана през 2011 г. в Шънджън Fangdd Network Group представи миналата сряда условията за своето първоначално публично предлагане, след като внесе на 8 октомври проспекта си в комисията за ценни книжа и борси. Според него, компанията предоставя услуги на 45 процента от приблизително 2 милиона агенти на недвижими имоти в Китай, позовавайки се на пазарно проучване на Frost & Sullivan.
Очакванията на експерти са пазарът на недвижимите имоти в Китай да продължи да расте и общият му обем, включващ сделки с имоти и свързаните с тях услуги, да достигне 33,4 трилиона юана (4,73 трилиона долара) през 2023 г., нараствайки с 9,2 процента годишно.